മോഹന്ലാലിന് വേണ്ടി വിട്ടുവീഴ്ച്ച ചെയ്യുന്നതില് തെറ്റില്ല കുഞ്ഞാലി മരയ്ക്കാര് തീയറ്ററില് വരേണ്ടത് എല്ലാവരുടെയും ആവശ്യം വിട്ടുവീഴ്ച്ച ചെയ്യാന് ഫെഡറേഷന് തയ്യാറാണ് ഫിയോക്കും തയ്യാറാകണം മരയ്ക്കാര് തീയറ്ററില് വരണമെന്നത് പ്രിയദര്ശന് അടക്കമുള്ളവരുടെ സ്വപ്നം: ലിബര്ട്ടി ബഷീര് മറുനാടനോട് തിരുവനന്തപുരം: കുഞ്ഞാലിമരയ്ക്കാര് അറബിക്കടലിന്റെ സിംഹം തീയറ്ററില് പ്രദര്ശിപ്പിക്കേണ്ടത് എല്ലാവരുടെയും ആവശ്യമാണെന്ന് ഫിലിം എക്സിബിറ്റേഴ്സ് ഫെഡറേഷന് പ്രസിഡന്റ് ലിബര്ട്ടി ബഷീര്. അതിന് വേണ്ടി വിട്ടുവീഴ്ച്ചകള് ചെയ്യേണ്ടി വരും. അതിന് എക്സിബിറ്റേഴ്സ് ഫെഡറേഷന് കീഴിലുള്ള തീയറ്റര് ഉടമകള് തയ്യാറാണ്. ഫിയോക്കും അതിന് തയ്യാറാവണമെന്നും ലിബര്ട്ടി ബഷീര് ആവശ്യപ്പെട്ടു. ആന്റണി പെരുമ്ബാവൂരിന്റെ എല്ലാ ഉപാധികളും അംഗീകരിക്കണമെന്ന് ഞാന് പറയില്ല. എന്നാല് ഇരുവശങ്ങളില് നിന്നും വിട്ടുവീഴ്ച്ചകളുണ്ടാകണം. ബിഗ് ബജറ്റ് സിനിമ എന്നത് കണക്കിലെടുത്ത് സിനിമാ വ്യവസായത്തിന് വേണ്ടി സര്ക്കാര് ഉത്തരവ് നോക്കാതെ പടം പ്രദര്ശിപ്പിക്കണമെന്നേ ഞാന് പറയൂ. ഞായറാഴ്ച്ചകളില് ഷോ ഉണ്ടാകണം. അഡ്വാന്സ് അവര് പറയുന്നത് നല്കിയാലും യാതൊരു കുഴപ്പവുമില്ല. മോഹന്ലാലിനെ സംബന്ധിച്ച് പൈസ നല്കുന്നതിന് പേടിക്കാനേ ഇല്ല. അദ്ദേഹത്തിന്റെ പ്രണവം ആര്ട്സിന് കോടിക്കണക്കിന് രൂപ തീയറ്റര് ബാലന്സ് ഉണ്ടായിരുന്നു. ആ തീയറ്റര് ബാലന്സെല്ലാം കൊടുത്തുതീര്ത്തിട്ടാണ് അദ്ദേഹം സ്ഥാപനം പ്രവര്ത്തനമവസാനിപ്പിച്ചത്. അതുകൊണ്ട് അദ്ദേഹത്തിന്റെ കാര്യത്തില് ആശങ്കയുടെ ആവശ്യമില്ലെന്നും ലിബര്ട്ടി ബഷീര് വ്യക്തമാക്കി. ആന്റണി പെരുമ്ബാവൂരും ഫിയോക്കുമായി ഇതുവരെയും ഒരു ചര്ച്ച നടന്നിട്ടില്ല. ഫിയോക്ക് അധികൃതര് മോഹന്ലാലിനേയോ മന്ത്രിയേയോ കണ്ടിട്ട് യാതൊരു കാര്യവുമില്ല. ഈ ചിത്രത്തിന്റെ നിര്മ്മാതാവ് ആന്റണി പെരുമ്ബാവൂരാണ്. അദ്ദേഹവുമായി വേണം സംസാരിക്കാന്. ആന്റണി ഫിയോക്കിന്റെ മുന്പ്രസിഡന്റാണ്, ഇപ്പോഴത്തെ വൈസ് പ്രസിഡന്റാണ്. ആന്റണിയെ കാണില്ലെന്നത് ഫിയോക്കിന്റെ വാശിയാണ്. ആ വാശിയൊക്കെ ഉപേക്ഷിച്ച് വിട്ടുവീഴ്ച്ചയ്ക്ക് ഫിയോക്ക് തയ്യാറാകണമെന്നും ലിബര്ട്ടി ബഷീര് ആവശ്യപ്പെട്ടു. സംവിധായകനായ പ്രിയദര്ശനും അതില് അഭിനയിച്ചിരിക്കുന്ന അഭിനേതാക്കള്ക്കും പല അണിയറ പ്രവര്ത്തകള്ക്കും ചിത്രം തീയറ്ററില് റിലീസ് ചെയ്ത് കാണണമെന്നാണ് ആഗ്രഹം. എന്നാല് തീരുമാനമെടുക്കേണ്ടത് നിര്മ്മാതാവായ ആന്റണി പെരുമ്ബാവൂരാണ്. അദ്ദേഹത്തിനോടാണ് ഫിയോക്ക് സംസാരിക്കേണ്ടതെന്നും എന്ത് വിട്ടുവീഴ്ച്ചയ്ക്കും ഫെഡറേഷന് തയ്യാറാണെന്നും ലിബര്ട്ടി ബഷീര് മറുനാടനോട് പറഞ്ഞു. മരക്കാര് റിലീസുമായി ബന്ധപ്പെട്ട തര്ക്കം പരിഹരിക്കാനായി മന്ത്രി സജി ചെറിയാന് വിളിച്ച യോഗം മാറ്റിവച്ചിരുന്നു. സംഘടനാ പ്രതിനിധികളുടെ അസൗകര്യം കണക്കിലെടുത്താണ് ചര്ച്ച മാറ്റിയത് എന്നായിരുന്നു അറിയിച്ചിരുന്നത്.മരക്കാറിന് അഡ്വാന്സ് തുകയായി 40 കോടി രൂപ തിയേറ്ററുടമകള് നല്കണമെന്നാണ് ആന്റണി പെരുമ്ബാവൂര് ആവശ്യപ്പെട്ടിരുന്നത്. ഈ ആവശ്യം തള്ളിയതിനു പിന്നാലെ പരമാവധി 10 കോടി എന്നായിരുന്നു ഫിയോക്കിന്റെ മറുപടി. ചേംബര് ഇടപെടലില് നിര്മ്മാതാവ് മുന്കൂര് തുക 25 കോടിയാക്കി. പരമാവധി സ്ക്രീനുകള് എന്ന നിര്മ്മാതാവിന്റെ ആവശ്യം ഫിയോക് അംഗീകരിച്ചിരുന്നു. റിലീസ് സമയം 500 കേന്ദ്രങ്ങളില് മൂന്നാഴ്ച മരക്കാര് മാത്രം പ്രദര്ശിപ്പിക്കാമെന്നായിരുന്നു നല്കിയിരുന്ന ഉറപ്പ്.ഒടിടിയില് ആമസോണ് അടക്കമുള്ള പ്ളാറ്റ് ഫോമുകള് മരക്കാറിന് വച്ചിരിക്കുന്നത് ഇന്ത്യയിലെ ഏറ്റവും ഉയര്ന്ന തുകയാണ്. എല്ലാ ഭാഷകളിലും ക്രിസ്തുമസ് കാലത്ത് വമ്ബന് റിലീസാണ് ഒടിടി പ്ലാറ്റ്ഫോമുകളുടെ ലക്ഷ്യം. Stories you may Like